Diari Oficial de la Generalitat Valenciana


Sumari del DOGV 7050, del 20-06-2013 (2013/6464)

RESOLUCIÓ de 13 de juny de 2013, del rector de la Universitat d'Alacant, per la qual es notifica als possibles interessats la interposició del recurs contenciós administratiu procediment ordinari 2/194/2013 davant el Tribunal Superior de Justícia de la Comunitat Valenciana - Sala Contenciosa Administrativa - Secció Segona, a l'efecte de la seua possible compareixença davant la via jurisdiccional
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7050

Data del DOGV
:   20-06-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/6464


Data del document
:   13-06-2013

Organisme emissor
:   Universitat d'Alacant

Tipus de document
:   Resolució

RESOLUCIÓ de 13 de juny de 2013, del rector de la Universitat d'Alacant, per la qual es notifica als possibles interessats la interposició del recurs contenciós administratiu procediment ordinari 2/194/2013 davant el Tribunal Superior de Justícia de la Comunitat Valenciana - Sala Contenciosa Administrativa - Secció Segona, a l'efecte de la seua possible compareixença davant la via jurisdiccional [2013/6464]  
Davant el Tribunal Superior de Justícia de la Comunitat Valenciana, Sala Contenciosa Administrativa, Secció Segona, la Direcció General de Costos de Personal i Pensions Públiques del Ministeri d'Hisenda i Administracions Públiques ha interposat un recurs contenciós administratiu (ordinari núm. 2/194/2013) contra la Resolució de 23 de gener de 2013, de la Universitat d'Alacant, referent a la convocatòria per a proveir places de l'escala oficial-especialista del grup C, subgrup C1 (referència C01/13) (BOE 09.02.2013).   
En conseqüència, de conformitat amb el que ordena aquest Tribunal i d'acord amb el que disposa l'article 49 de la Llei 29/98, reguladora de la jurisdicció contenciosa administrativa, resolc:   
  
Primer  
Anunciar la interposició del recurs contenciós administratiu (ordinari núm. 2/194/2013) que se segueix davant el Tribunal Superior de Justícia de la Comunitat Valenciana-Sala Contenciosa Administrativa, Secció Segona.   
  
Segon  
Ordenar la publicació de la present resolució en el tauler d'anuncis de l'edifici de Rectorat i Serveis Generals d'aquesta Universitat, en la pàgina web del Servei de Selecció i Formació, en el Butlletí Oficial de la Universitat d'Alacant (BOUA) i en el Diari Oficial de la Comunitat Valenciana (DOCV) perquè servisca de notificació a tots els possibles interessats i de requeriment perquè, si ho estimen convenient als seus interessos, puguen comparèixer davant el referit Tribunal en el termini de nou dies a partir de la publicació de la present Resolució.   
  
En el cas de personar-se fora del termini indicat, se'ls tindrà per part, sense que per això s'haja de retrotraure ni interrompre el curs del procediment, i si no es personaren oportunament continuarà el procediment pels seus tràmits, sense que hi haja lloc a practicar-los notificació de cap classe.   
  
Tercer  
A l'efecte de tenir accés a la demanda interposada pel demandant, es facilitarà als interessats en el procediment còpia d'un exemplar en el Servei Jurídic de la Universitat d'Alacant.   
  
Alacant, 13 de juny de 2013.- El rector: Manuel Palomar Sanz.